Элина Гаранча

Эли́на Га́ранча (; 16 сентябрь 1976 йыл, Рига) — латыш йырсыһы (меццо-сопрано).

 Биографияһы 
Музыканттар ғаиләһендә тыуа (Элинаның әсәһе танылған педагог Анита Гаранча). Латвия музыкаль академияһында, артабан Венала һәм АҠШ-та уҡый. Рига опера театры менән бергә Бухареста һәм Афинала гастролдә була, Майнинген һәм Франкфурт опера труппалары составында була. Вена дәүләт операһы менән контракт төҙөй.

1999 йылда Мирьям Хелин исемендәге халыҡ-ара йәш йырсылар конкурсы лауреаты була, был конкурс Хельсинкиҙа үтә. 2001 йылда BBC Cardiff Singer of the World абруйлы конкурсы финалында йырлай.

2005 йылда Deutsche Grammophon фирмаһы менән эксклюзив контрактҡа ҡул ҡуя.

Элина 2015 йылдың 29 октябрендә Дәүләт Кремль һарайы сәхнәһендә «Хворостовский һәм дуҫтары» концертындаХворостовский выступил в Москве впервые после курса лечения партнеры була.

 Башҡарыу репертуары 
Элина Гранча Доницеттиҙың «Анна Болей» (1998), Россиниҙың «Севиль цирюльнигы» (1998), Штраустың «Роза кавалеры» (2000), Масканьеның «Ауыл намыҫы» (2001), Хумпердиноктың «Гензель һәм Гретель» (2001), Моцарттың «Барыһы ла шулай эшләй» (2003) һәм «Титтың мәрхәмәте» (2003), Беллинаҙың «Норма» (2004), Россиниҙың «Золушка» (2004), Масненың «Вертер» (2005), Вивальдиҙың «Баязет» (2005), Моцарттың «Фигароның өйләнеүе» (2006), Бизеның «Кармен» (2007) һәм башҡа операларҙа йырлай.

2008 йылдың 12 ғинуары — Элинаның Метрополитен-операла дебюты, "Севиль цирюльнигы"нда Розинаны йырлай; Америка матбуғатында дебют юғары баһа ала.

Шулай уҡ Шуберт, Брамс, Берг, Лучано Берио йырҙарын башҡарыусы булараҡ та сығыш яһай.

 Шәхси тормошо 
Элина дирижер  (1971) кейәүҙә. Уларҙың ике ҡыҙы — Кэтрин Луиза Чичон (22.09.2011) һәм Кристина Софи Чичон (10.01.2014)Karel Mark Chichon & Elīna Garanča welcome daughter Christina Sophie on January 10th who joined big sister Catherine.

 Танылыу 
«Музыка сәнғәте» номинацияһында мәҙәниәттәге ҡаҙаныштары өсөн Европа премияһы (2006). "Йыл йырсыһы"на ЭХО-классик премияһы (2007, 2009).

 Иҫкәрмәләр 

 Һылтанмалар 
 Рәсми сайт
 Opera-Database сайтында бит

Категория:Меццо-сопрано
Категория:Алфавит буйынса музыканттар
Категория:XXI быуат опера йырсылары
Категория:XX быуат опера йырсылары
Категория:Өс йондоҙ ордены офицерҙары
Категория:Алфавит буйынса йырсылар
Категория:Алфавит буйынса шәхестәр
Категория:16 сентябрҙә тыуғандар
Категория:1976 йылда тыуғандар